《代饯转运判官赵帑辖》
宋代·陈元晋

今代汉宗英，如公不数人。
清标高岳柱。和气蔼湘春。
宣室思才子，甘泉欠侍臣。
平生刘子政，晚节更精神。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。